સુરેન્દ્રનગર જિલ્લામાં અનેક જગ્યાએ ગૌચરની જમીનો પર ગેરકાયદેસર કબજો કરી દબાણો કરી દેવાની ફરીયાદો ઉઠે છે. ત્યારે જિલ્લાનીગૌચરની જમીનો પરના દબાણો દુર કરી ગૌચરને ખુલ્લુ કરાવવા માટે આવેદનપત્ર આપવામાં આવ્યું હતું. ઝાલાવાડમાં હાલ ૩૭,૬૦૧ હેક્ટર ગૌચર જમીન બચી છે. જેમાં ગૌચરની જમીન પર દબાણો થતા હજારો પશુઓને મુશ્કેલી પડી રહી છે ત્યારે ગૌચર જમીન અને વાડા હક, દૂધનો ભાવ વગેરે પ્રશ્નોની બાબતે લડત આપવા વઢવાણ ભરવાડ સમાજની વાડી ખાતે તા. ૦૩ જુલાઈના રોજ બેઠક યોજાઈ હતી. જેમાં ગુજરાત પ્રદેશ માલધારી વિકાસ સંગઠનના કન્વીનર દિનેશભાઈ દેસાઈ, સતીષભાઈ ગમારા, કરણાભાઈ દેસાઈ, છગનભાઈ રબારી, દેવકરણભાઈ જોગરાણા, અર્જુનભાઈ રાયકા સહિતના આગેવાનો ઉપસ્થિત રહ્યા હતા.